
EVALUATION OF THE VIABILITY OF YEAST STRAINS AFTER 15 YEARS OF CON- 
SERVATION 

Introduction. The sustainable and efficient storage of microorganisms in collections 
depends on the correct selection of the conservation method, parameters and protection 
media. 

Material and methods. The viability and stability of the morpho-cultural properties of 
the yeasts from CNMN, kept under a layer of Vaseline oil and in a lyophilized state for 15 
years, were evaluated. 

Results. The study of the viability of 17 yeast strains from National Collection of Non- 
pathogenic Microorganisms, after 15 years of storage by methods: lyophilization and 
under a layer of Vaseline oil, showed that their viability and stability vary depending on 
genus. Thus, the viability of lyophilized strains, from the genus Rhodotorula varied in the 
limits of 47.0-65.7%, from the genus Saccharomyces - 46.4-58.8%, and from the genus 
Lipomyces — 64.0-77.8%, compared with the viability recorded after lyophilization. It has 
also been established that all yeast strains, kept under a layer of Vaseline, are viable, but 
show some changes in morpho-cultural properties. Thus, in the strains of the genus 
Rhodotorula and the genus Saccharomyces, inoculated on agarized media, the colonies in 
the first passage were very small, the color different from the original one. No changes 
were detected in the strains of the genus Lipomyces. It has been shown that the initial 
morpho-cultural properties are restored more quickly, if the cultures, kept under oil, are 
inoculated in liquid malt, then made 2-3 consecutive passages on agarized media. 
Conclusions. Methods of preserving yeast strains in the lyophilized state or under a layer 
of Vaseline oil are very effective and promising, ensuring high viability and stability. 


Introducere. Păstrarea durabilă şi eficientă a microorganismelor în colecţii depinde de 
selectarea corectă a metodei de conservare, a parametrilor și a mediilor de protecţie. 
Material și metode. A fost evaluată viabilitatea și stabilitatea particularităților morfo- 
culturale ale drojdiilor din CNMN, păstrate sub un strat de ulei de vaselină și în stare 
liofilizată, timp de 15 ani. 

Rezultate. Studiul a 17 tulpini de drojdii din Colecţia Naţională de Microorganisme Ne- 
patogene, după 15 ani de depozitare prin metodele de liofilizare și sub un strat de ulei de 
vaselină, a demonstrat că viabilitatea și stabilitatea acestora variază în funcţie de gen. 
Astfel, viabilitatea tulpinilor liofilizate din genul Rhodotorula a variat în limitele 47,0- 
65,7%, a celor din genul Saccharomyces - 46,4-58,8%, iar din genul Lipomyces - 64,0- 
77,8%, comparativ cu viabilitatea înregistrată după liofilizare. De asemenea, s-a stabilit 
că toate tulpinile de drojdii, păstrate sub un strat de ulei de vaselină, sunt viabile, dar 
prezintă unele modificări ale particularităților morfo-culturale. Astfel, la tulpinile din 
genul Rhodotorula și genul Saccharomyces, inoculate pe medii agarizate, coloniile în 
primul pasaj erau foarte mici, culoarea fiind diferită de cea inițială. La tulpinile din genul 
Lipomyces astfel de modificări nu au fost depistate. S-a demonstrat că particularitățile 
morfo-culturale inițiale se restabilesc mai repede, dacă culturile, păstrate sub ulei, sunt 
inoculate în malț lichid, apoi sunt efectuate 2-3 pasaje consecutive pe medii agarizate. 
Concluzii. Metodele de conservare a tulpinilor de drojdii în stare liofilizată sau sub un 
strat de ulei de vaselină sunt foarte eficiente și de perspectivă, asigurând o viabilitate și 
stabilitate înaltă. 

INTRODUCERE 


Microorganismele - procariote, virusuri, viroizi, 
ciuperci filamentoase, drojdii, microalge și pro- 
tozoare - cuprind cel mai mare număr de orga- 
nisme de pe planeta noastră și sunt creaturi om- 
niprezente ale Pământului (1, 2). Biotehnologia 
microbiană necesită existența unor colecții de 
culturi microbiene, deoarece microorganismele 
menținute în ele furnizează biomolecule, pre 
cum și surse de compuși cu o aplicabilitate vastă 
în cercetare și în industrie (2, 3). Microorga- 
nismele, din timpuri străvechi, sunt importante 
pentru noi din mai multe motive, unul dintre cele 
mai pregnante constituindu-l faptul că ele se 
prezintă drept producători valoroşi pentru 
fiecare fază a biotehnologiei, cum ar fi 
panificația, producția de bere și a de metaboliți 
secundari: antibiotice, bioinsecticide, 
biofungicide etc. Cei mai importanți metaboliți 
primari, din punct de vedere industrial, sunt 
aminoacizii, nucleotidele, vitaminele, solvenții și 
acizii organici etc. Tehnologia ADN-ului 
recombinant a produs, de asemenea, o revoluţie 
în agricultură și a lărgit semnificativ pieţele 
pentru enzimele microbiene (4). Pe lângă 
aceste aplicaţii industriale, microorga- 
nismele au un rol crucial în ecosisteme, descom- 
punând rămășițele animaliere și ale vegetației în 
sol, formând relaţii mutualiste benefice cu dife- 
rite plante (2). Microorganismele includ, de ase- 
menea, agenți patogeni care provoacă boli, în 
unele cazuri, menţinând echilibrul ecologic (1, 
5). 


Colecţiile de culturi microbiene au existat de 
când bacteriologii au reușit să izoleze și să cul- 
tive microorganisme, reprezentând un aspect 
esenţial al microbiologiei (6). Ele prezintă o 
sursă bogată de microorganisme, care sunt im- 
portante pentru trecut, prezent și viitor (7). De 
obicei, acestea sunt considerate a fi un mijloc de 
conservare a microorganismelor ex situ (5, 8). 
Rolul colecţiilor de culturi microbiene constă în: 
(a) colectarea, menţinerea și expedierea culturi- 
lor microbiene; (b) colectarea datelor despre 
cultură, pentru a le face accesibile comunităţii de 
cercetare microbiologică prin intermediul cata- 
loagelor tipărite sau on-line. Datele despre cultu- 
ri sunt, de obicei, la fel de valoroase ca microor- 
ganismul însuși, iar cercetătorii trebuie să aibă 
acces la aceste informaţii. Bazele de date avan- 
sate sunt cruciale în acest sens pentru transfer 
de cunoștințe. Cercetătorii și taxonomiștii pot 
selecta tulpinile pentru o anumită aplicaţie de 
cercetare, prin cataloage tipărite sau baze de 
date on-line. Aceste date, în special în epoca 


bioinformaticii, vor deveni și mai preţioase; (c) 
depozite în condiţii de siguranță ale microorga- 
nismelor cu distribuţie restrânsă; (d) furnizarea 
de servicii de identificare, în funcție de expertiza 
colecţiei de cultură despre diferite tipuri de mi- 
croorganisme; (e) depozite pentru culturi valo- 
roase (5, 8,9). 


Păstrarea durabilă și eficientă a microorga- 
nismelor în colecții depinde de selectarea co- 
rectă a metodei de conservare, a parametrilor şi 
a mediilor de protecţie. Cercetătorii microbiologi 
studiază permanent eficacitatea diferitelor me- 
tode de conservare îndelungată asupra menţine- 
rii caracterelor morfologo-culturale şi activităţii 
tulpinilor producătoare de substanţe biologic 
active (10). Valoarea teoretică a acestor cercetări 
este determinată de necesitatea elucidării meca- 
nismelor trecerii reversibile a celulelor vege- 
tative prin starea de anabioză, în scopul dirijării 
acestui proces (11). Importanța practică a cer- 
cetărilor în domeniul dat este determinată de 
necesitatea asigurării ştiinţei și a industriei mi- 
crobiologice cu tulpini de o înaltă viabilitate și 
stabilitate, conform tuturor parametrilor. Ac- 
tualmente, sunt cunoscute diverse metode de 
conservare (transfer periodic, sub un strat de 
ulei mineral, în sol sau apă sterilă etc.), dintre 
care liofilizarea este considerată a fi metoda op- 
timă pentru cele mai diverse grupuri de mi- 
croorganisme (12-15). 


Liofilizarea este o metodă de conservare a mi- 
croorganismelor. ce constă într-un proces de 
înghețare-uscare, bazat pe îndepărtarea apei din 
materialul celular îngheţat, prin sublimare în vid 
(16-19). Pe parcursul liofilizării, microorga- 
nismele sunt expuse la o serie de factori stresanți 
(temperaturi joase şi uscare în vid), în timpul 
căruia se formează cristale de gheaţă, care pro- 
voacă diverse leziuni ale celulelor vii și duc la 
moartea lor. O altă cauză a pieirii microorga- 
nismelor este stresul oxidativ, în rezultatul 
căruia apar formele reactive de oxigen, care au 
un efect negativ asupra celulelor (20-22). Astfel, 
optimizarea parametrilor de liofilizare şi se- 
lectarea mediilor de protecţie și regenerare efi- 
ciente ocupă un loc important în procesul de 
menţinere durabilă a colecţiilor de microorga- 
nisme (23, 24). 


Scopul cercetărilor propuse constă în evaluarea 
viabilității și stabilității tulpinilor de drojdii din 
Colecţia Naţională de Microorganisme Nepato- 
gene (CNMN), după 15 ani de conservare. 

MATERIAL ŞI METODE 


În calitate de obiect de studiu au fost utilizate 17 
tulpini de drojdii, depozitate în CNMN, potenţiali 
producători de substanţe bioactive, ce s-au 


păstrat sub ulei de vaselină și în stare liofilizată, 
pe 2 medii de protecție: lapte degresat (LD) și 
lapte degresat 10% (10% LD), timp de 15 ani. 


Lista tulpinilor de drojdii studiate: 


Rhodotorula gracilis CNM-YS-02; 
Rhodotorula gracilis CNM-YS-03; 
Rhodotorula gracilis CNM-YS-04; 
Rhodotorula gracilis CNM-YS-05; 
Rhodotorula gracilis CNM-YS-06; 
Hansenula anomale CNM-YS-07; 
Rhodotorula glutinis CNM-YS-08; 
Rhodotorula rubra CNM-YS-09; 
Rhodotorula mucilaginosa CNM-YS-10; 


Saccharomyces cerevisiae CNM-YS-11; 
Lipomyces lipofer CNM-YS-12; 

Lipomyces lipofer CNM-YC-13; 

Lipomyces lipofer CNM-YS-14; 
Saccharomyces carlsbergensis CNM-YS-15; 
Saccharomyces cerevisiae CNM-YS-16; 
Saccharomyces cerevisiae CNM-YS-17; 
Saccharomyces cerevisiae CNM-YS-18. 


Notă: (CNM-YS - Colecţia Naţională de Microorganisme - drojdie) 


Metodele de studiu: 


Reactivarea culturii 
Reactivarea culturilor de drojdii după liofilizare și 
păstrare 


Au fost rehidratate tulpinile ce se păstrează în 
stare liofilizată în 2 medii de protecţie: lapte de- 
gresat și lapte degresat 10%. 


În fiola cu tulpina liofilizată s-a adăugat 1 ml apă 
distilată, s-a lăsat la incubare la to=28-30cC, timp 
de 4 ore, apoi, prin diluţii succesive, s-a inoculat 
pe cutii Petri cu malţ agar. 


Tulpinile de drojdii, păstrate sub ulei mineral, au 
fost inoculate iniţial în tuburi cu malț lichid de 
6B, apoi pe cutii Petri cu malț agarizat și au fost 
efectuate 2-3 pasaje (23, 25). 


Metoda calculului logaritmic al viabilităţii culturii 
studiate 


Determinarea încărcăturii de germeni viabili 
prin însămânțarea pe medii de cultură solide, 
conform metodei Koch, s-a bazat pe faptul, că 
fiecare celulă viabilă determină formarea unei 
colonii atunci, când suspensia din materialul 
analizat a fost etalată pe suprafața unui mediu 
solid specific. Celulele, care determină formarea 
de colonii, se numesc unităţi formatoare de colo- 
nii (UFC) şi numărul lor este aproximativ egal cu 
numărul de celule microbiene din probă (23, 25). 


Determinarea  viabilității, conform acestei 
metode, a cuprins 3 etape: 
1. Prepararea  diluţiilor succesive: pentru 


micşorarea densităţii celulelor de microor- 
ganisme s-au pregătit diluţii succesive. 
Numărul diluţiilor a depins de densitatea 


celulelor utilizate în suspensie. 

2. Însămânţarea suspensiei pe mediul agarizat. 
În cutii Petri sterile s-a turnat mediul nutri- 
tiv agarizat, iar după înlăturarea umidității 
excesive s-a inoculat cultura: 0,1 ml suspen- 
sie s-a repartizat cu ajutorul spatulei pe în- 
treaga suprafață a mediului  agarizat. 
Însămânţarea s-a efectuat din ultimele 3 
diluţii, în 2-4 repetări. După însămânţare, 
cutiile Petri au fost plasate în incubator la 
to=28-30cC timp de 3-5 zile. 

3. Calculul numărului coloniilor formate. Cal- 
culul numărului de colonii ale tulpinilor de 
drojdii s-a realizat după 3-5 zile de termo- 
statare (în funcție de viteza de creștere a 
tulpinii studiate). 


Numărul de celule într-un mililitru de suspensie 
s-a calculat după formula: 
M=ax10"/V, 

unde: 

M - numărul de celule în 1 ml de suspensie; 

a - numărul mediu de colonii; 

V - volumul de suspensie luat pentru 

însămânţare, ml; 

10" - coeficientul de diluare (25). 


Viabilitatea procentuală a tulpinilor s-a calculat 
conform formulei: 
Viabilitatea % = (log DL / log PL) x 100, 
unde: 
Viabilitatea - rata viabilităţii este raportul 
dintre logaritmul numărului de celule 
viabile DL (după liofilizare) și numărul de 
celule viabile PL (până la liofilizare) în- 
mulțit cu 100% (26). 

REZULTATE 


Rezultatele evaluării viabilității tulpinilor de 
drojdii după 15 ani de păstrare în stare liofiliza- 


tă, pe mediile de protecţie de lapte degresat și 
10% lapte degresat, sunt prezentate în Tabelul 1. 


Tabelul 1. Viabilitatea tulpinilor de drojdii după 15 ani de conservare în stare liofilizată. 


Viabilitatea 


Nr Mediul 


După liofilizare, 


După 15 ani de conservare în 


d/o Tulpina protector Martor (M) stare liofilizată 
Titrul, logo Titrul, logo % faţă de Martor 
UFCmI-1 UFCml-1 (M) 

1  Rhodotorula gracilis CNM-YS- LD 1,5+0,3 x 104 2,7+1,7 x 102 56,6+9,2 
02 10% LD 6,3+1,3 x 108 3,3+1,7 x 102 65,7+7,5 

2  Rhodotorula gracilis CNM-YS- LD 3,0+0,6 x 104 1,3+0,7 x 102 47,0+5,4 
03 10% LD 6,0+3,4 x 10 1,3+0,7 x 102 56,6+9,5 

3 Rhodotorula gracilis CNM-YS- LD 1,2+0,3 x 104 2,3+0,7 x 102 57,8+3,7 
04 10% LD 1,0+0,3 x 104 2,3+0,7 x 102 58,7+4,0 

4 Rhodotorula gracilis CNM-YS- LD 1,8+0,2 x 104 2,1+0,1x 102 54,4+0,7 
05 10% LD 1,0+0,2 x 104 1,1+0,1 x 102 50,4+1,5 

5 Rhodotorula gracilis CNM-YS- LD 5,0+0,3 x 104 2,0+2,0 x 102 46,9+8,5 
06 10% LD 8,7+1,7 x 103 1,1+0,1 x 102 51,2+1,9 

6 Hansenula anomala CNM-YS- LD 8,2+1,4 x 104 3,3+1,7 x 102 50,7+3,9 
07 10% LD 1,7+0,4 x 104 3,0+2,3 x 102 56,7+9,4 

7 Rhodotorula glutinis CNM-YS- LD 7,8+0,6 x 104 4,0+2,3 x 102 52,4+5,4 
08 10% LD 6,1+0,4 x 104 2,0+1,1 x 102 47,2+5,5 

8 Rhodotorula rubra CNM-YS- LD 8,1+0,4 x 104 1,2+0,3 x 108 62,5+2,4 
09 10% LD 5,1+0,4 x 104 7,3+2,8 x 102 60,5+3,4 

9 Rhodotorula mucilaginosa LD 1,2+0,2 x 105 4,0+2,3 x 102 50,3+5,1 
CNM-YS-10 10% LD 4,6+1,5 x 104 2,3+1,3 x 102 49,8+5,4 

10 Saccharomyces cerevisiae LD 6,2+1,1 x 10+ 6,7+1,7 x 102 58,8+2,1 
CNM-YS-11 10% LD 2,0+0,3 x 104 3,0+1,1 x 102 57,3+3,8 

, i LD 6,9+0,7 x 104 1,3+0,5 x 108 64,2+4,6 

11. Lipomyceslipajer CNM-VS-12: 5001. 3 40,7 x 104 8,0:+2,3 x 102 63,9+2,4 
: : LD 1,3+0,5 x 104 8,0+3,4 x 102 70,1+5,9 

12. lipomyeesipafer CNM 03 ou ID 3,8:£0,4 x 10% 9,3:+4,0 x 102 64,445 
; i LD 1,8+0,3 x 104 8,7+5,3 x 102 68,1+5,5 

13. Lipomycestipajer CNMYS-EA 00 1,5:0,5 x 104 1,80,9 x 102 77,8+3,2 
14 Saccharomyces carlsbergensis LD 1,4+0,4 x 104 4,5+1,0 x 103 88,8+0,5 
CNM-YS-15 10% LD 8,0+2,3 x 103 3,3+0,5 x 102 90,3+4,5 

15 Saccharomyces cerevisiae LD 3,6+0,7 x 104 3,7+2,4 x 102 55,4+7,0 
CNM-YS-16 10% LD 4,6+0,8 x 104 1,7+1,3 x 102 46,4+7,5 

16 Saccharomyces cerevisiae LD 8,6+0,4 x 104 3,0+2,0 x 102 49,3+5,2 
CNM-YS-17 10% LD 4,3+0,4 x 104 1,7+1,3 x 102 46,6+7,2 

17 Saccharomyces cerevisiae LD 9,0+1,3 x 104 3,3+1,7 x 102 50,3+4,4 
CNM-YS-18 10% LD 7,7+1,7 x 104 2,7+1,7 x 102 48,3+6,5 


Datele prezentate demonstrează că titrul unități- 
lor formatoare de colonii (UFC ml-1) ale tulpinilor 
de drojdii, după 15 ani de conservare în stare 
liofilizată, indiferent de mediul de protecţie utili- 
zat la liofilizare, a scăzut de la 104 până la 108, 
102, cu 1-2 unităţi. S-au atestat însă și unele ex- 
cepții unde titrul a scăzut cu o unitate (Rhodoto- 
rula gracilis CNM-YS-03 (10% LD), Lipomyces 
lipofer CNM-YS-12 (LD), Saccharomyces carlsber- 


gensis CNM-YS-15 (LD, 10% LD). Astfel, s-a stabi- 
lit că viabilitatea tulpinilor de drojdii ce aparţin 
genului Rhodotorula, după 15 ani de păstrare în 
stare liofilizată, au variat în limitele 47,0-65,7%, 
comparativ cu viabilitatea înregistrată după liofi- 
lizare. La tulpinile din genul Lipomyces viabilita- 
tea a fost puțin mai mare și a variat în limitele 
64-77,8%. Cea mai joasă viabilitate a fost înregis- 
trată la tulpinile de drojdii ce aparţin genului 

Saccharomyces, care au variat de la 46,4% până 
la 58,8%, cu excepția tulpinii Saccharomyces 
carlsbergensis CNM-YS-15. La această tulpină 
viabilitatea, după 15 ani de conservare în stare 
liofilizată, a constituit 88,8-90,3%, comparativ cu 
cea atestată imediat după liofilizare. 


În rezultatul examinării coloniilor de drojdii, 
după reactivarea din starea de anabioză, s-a ob- 
servat că sporirea lor, în primul pasaj, a fost mai 
lentă. Culoarea coloniilor de drojdii din genul 
Rhodotorula a fost roz pal față de roz intens, care 
a fost până la liofilizare, iar după 2-3 pasaje ea a 
revinit la starea inițială. Coloniile tulpinilor din 
genul Saccharomyces au fost albe, mici, iar după 
2-3 pasaje au revinit la dimensiunile iniţiale. La 
tulpinile din genul Lipomyces nu s-au observat 
schimbări semnificative ale coloniilor după reac- 
tivare (la 1 pasaj, dimensiunile și culoarea colo- 
niilor au corespuns cu descrierea din pașaportul 
de depozitare). 


Astfel, am constatat că, după 2-3 pasaje, modi- 
ficările particularităților morfo-culturale apăru- 
te, la unele culturi în perioada de păstrare în 
stare liofilizată, s-au restabilit total. 


Evaluarea viabilității și stabilității tulpinilor de 
drojdii menționate, păstrate sub ulei de vaselină, 
a demonstrat că, la inocularea direct pe medii 
agarizate, tulpinile s-au dezvoltat lent și foarte 
slab (durata de cultivare 5-7 zile (comparativ cu 
3-5 zile), colonii foarte mici, culoarea pală). Pen- 
tru a stimula creșterea culturilor de drojdii, aces- 
tea au fost inoculate inițial în tuburi cu mediul 
malț lichid, apoi au fost trecute pe medii agari- 
zate, în cutii Petri. S-a observat că în primul pasaj 
culturile s-au dezvoltat slab, coloniile au fost 
mici, culoarea pală, dar după 3 pasaje particula- 
ritățile morfo-culturale iniţiale s-au restabilit 
(coloniile au fost mai mari, culoarea mai pro- 
nunţată) (fig.1) și au corespuns descrierii din 
pașaportul de depozitare. 


Pasajul 1 


Pasajul 3 


Figura 1. Colonii de drojdii Rhodotorula gracilis, ce au fost păstrate 15 ani sub un strat de ulei de va- 
zelină, pe mediul agarizat după primul și al 3-lea pasaj. 


Astfel, s-a stabilit că toate tulpinile de drojdii 
studiate, păstrate sub ulei de vaselină, au fost 
viabile, iar particularitățile morfo-culturale iniți- 
ale s-au restabilit după regenerarea în malț lichid 
şi efectuarea consecutivă a 2-3 pasaje pe medii 
agarizate. 


DISCUȚII 


Liofilizarea constituie o metodă de depozitare pe 
termen lung și este utilizată în toate colecțiile 
mari pentru conservarea multor tipuri de bacte- 
rii şi ciuperci. Principiul metodei este de a usca 
celulele din starea congelată sub vid, ocolind faza 


lichidă (23,27). 


Viabilitatea microorganismelor în timpul liofili- 
zării este influenţată de o serie de factori: condi- 
țiile de cultivare (pH și temperatură), vârsta cul- 
turii, concentrația celulară, compoziția mediului 
de protecţie și activitatea metabolică. Optimiza- 
rea acestor procese face posibilă salvarea de 
până la 80-90% dintre celulele viabile (28). Me- 
diile optime de cultivare a drojdiilor înainte de 
liofilizare sunt considerate mediile: Sabouraud, 
glucoză-peptonă și malț-agar (29). Studiul viabili 
tății și al stabilității a 557 tulpini de drojdii, re- 
prezentanţi ai 17 genuri după 19-30 de ani de 

depozitare în stare liofilizată, în colecția olande- 
ză, a făcut posibilă stabilirea modificărilor apăru- 
te la grupuri individuale. Astfel, speciile de droj- 
dii cu celule mici și ascospori, cum ar fi Pichia, 
Hansenula şi Debaryomyces, au prezentat o su- 
praviețuire bună, în timp ce drojdiile cu celule 
mari, slab sporulate sau nesporulate din genul 
Saccharomyces, Kluyveromyces, Dekkera şi Bret- 
tanomyces prezintă o rată de supravieţuire mai 
mică. Sporobolomyces, Rhodotorula şi Cryptococ- 
cus nu au rezistat depozitării pe termen lung în 
stare liofilizată. La drojdiile Candida solani și 
Candida lipolitica s-a constatat că, după 3 luni de 
păstrare, au apărut modificări ale metabolismu- 
lui oxidativ, ale factorilor de creștere și de osmo- 
toleranță (30). 


Rezultatele obținute în studiul dat au demonstrat 
că tulpinile de drojdii, în funcţie de gen, suportă 
diferit procesul de liofilizare și de depozitare în 
stare liofilizată. Astfel, după 15 ani de păstrare în 
stare liofilizată, viabilitatea drojdiilor din genul 
Rhodotorula a constituit 47,0-65,7%, iar a tulpi- 
nilor din genul Saccharomyces - 46,4-58,8%, 
comparativ cu viabilitatea înregistrată după liofi- 
lizare. De asemenea, la tulpinile menționate, 
după rehidratare, au fost depistate modificări 
morfo-culturale (colonii foarte mici, culoarea 
diferită de cea inițială), iar după 2-3 pasaje con- 
secutive culturile au revenit la starea iniţială. 
Tulpinile din genul Lipomyces au demonstrat o 
stabilitate a proprietăţilor morfo-culturale mai 
înaltă și o viabilitate de 64,0-77,8%. 


CONCLUZII 


Experienţa multor colecţii mărturisesc rezul- 
tatele de succes ale metodei de depozitare a cul- 
turilor de drojdii sub un strat de ulei mineral. 
Pentru drojdiile de vin, în special, s-a demonstrat 
că atunci când sunt depozitate sub ulei de vase- 
lină, cu reînsămânţare, chiar și după 2-4 ani, su- 
praviețuiesc bine și nu își pierd proprietăţile de 
fermentație (31, 32). Din 1244 de tulpini de 
drojdii, mucegaiuri, streptomicete și bacterii, din 
Colecția American Type Culture, conservate sub 
ulei, după 12-18 luni de păstrare, au supraviețuit 
96% dintre culturi. Aceleași rezultate au fost 
obţinute în colecția Laboratorului Micologic al 
Institutului Educaţional de Igienă și de Medicină 
Tropicală din Londra și în colecţia Institutului 
Unional de Cercetare Științifică de Microbiologie 
Agricolă din Sankt Petersburg (10, 33). 


Există date ce confirmă păstrarea celulelor vii de 
drojdie sub ulei timp de până la 10 ani sau mai 
mult, fără reînsămânțare (34, 35). Datele 
obținute în acest studiu, de asemenea, de- 
monstrează că, tulpinile de drojdii pot fi păstrate 
o durată îndelungată (15 ani), sub un strat de 
ulei de vaselină, cu reînsămânţări periodice de 5 
ani. 


Aceste rezultate denotă faptul că metodele de 
conservare sub un strat de ulei mineral și în 
stare liofilizată sunt foarte eficiente și de pers- 
pectivă, deoarece garantează o viabilitate şi o 
stabilitate sigură pentru o perioadă îndelungată. 


1. Viabilitatea tulpinilor de drojdii studiate, după 15 ani de conservare în stare liofilizată și sub un 
strat de ulei de vaselină sunt viabile, iar particularitățile morfo-culturale se restabilesc după 2-3 


pasaje consecutive pe medii agarizate. 


2. Viabilitatea tulpinilor de drojdii, după 15 ani de păstrare în stare liofilizată, variază în funcţie de 


gen de la 46,4% până la 77,8%. 


3. Pentru revitalizarea și restabilirea proprietăților morfo-culturale inițiale a tulpinilor de drojdii, 
păstrate sub un strat de ulei de vaselină, se recomandă inocularea lor în tuburi cu mediul malț li- 
chid, apoi transferul pe mediul agarizat și efectuarea a 3 pasaje consecutive. 

